བོད་ལ་མཚོན་ན་དབྱར་དང་།སོས་ཀ་སྟོན་སོགས་ལ་དགོན་པའི་ཉེ་འཁྲིས་སུ་ཡོད་ན་གོ་རིམ་དང་ལྡན་པའི་ལུས་རྩལ་མ་ཤེས་ནའང་མཆོད་རྟེན་དང་པད་ཕུང་།འདུ་ཁང་སོགས་ལ་ཞོགས་པ་ཞོགས་ཇ་འཐུང་ཁར་ངེས་པར་བསྐོར་བ་ལ་འགྲོ་ཞིང་།དགུན་ཀ་གྲང་ལྷག་རྒོད་པས་ཕྱག་འཚལ་ན་ལུས་རྩལ་གྱི་གོ་ཡང་ཆོད་ལ།དགེ་བ་ཡང་འགྲུབ་འདུག་པས་ལུས་སྦྱོང་འདི་གོམས་གཤིས་སུ་རྒྱུན་འཁྱོངས་དགོས་པར་མཐོང་།གལ་སྲིད་དགོན་པ་དང་མཆོད་རྟེན་ཉེ་ལོགས་སུ་མེད་ནའང་རང་གི་ས་ཆ་ཁུ་སིམ་པོ་མང་པོ་ཞིག་ཡོད་པས་ཞོགས་པར་སྔ་ལངས་ཅུང་ཟད་ཀྱིས་ཁ་ཏོན་འདོན་བཞིན་ལུས་པོ་འགུལ་བསྐྱོད་ལ་འབད་དགོས་འདུག